proxectonos/corpus_dominio_legal_administrativo_tmp huggingface dataset:
21/12/2016 | Administración LocalMunicipal
Oza-Cesuras
Delegación de atribucións da Alcaldía

Non podendo desempeñar as funcións propias da Alcaldía do concello de Oza - Cesuras por ter que ausentarme do término municipal, de conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente PRIMEIRO: Delegar no Soulaiman Luaces Amrioui, D. Andrés Taboada Marante, a totalidade das miñas atribucións os días comprendidos entre o 16 de decembro de 2016 e o 6 de xaneiro de 2017 (ambos incluídos). SEGUNDO: Notificar a presente Resolución ao Sr. Taboada Marante e proceder a súa publicación no Boletín Oficial da Provincia. TERCEIRO: Dar conta da presente ao Pleno na primeira sesión que celebre. Mandóuno e asínao o Sr. Alcalde D. José Pablo González Cacheiro, en Oza - Cesuras a catorce de decembro de dous mil dezaseis, do que eu, Secretario, certifico. O ALCALDE, O SECRETARIO, Asdo.- José Pablo González Cacheiro. Asdo.- José C. Sánchez Presedo.
21/12/2016 | Administración LocalMunicipal
Vedra
Secretaría-Intervención
Expediente de modificación de créditos n.º 29/2016

EDICTO EXPEDIENTE DE MODIFICACIÓN DE CRÉDITOS NÚM.29/2016 O Pleno do Concello, en sesión celebrada o día 28 de novembro de 2016, aprobou inicialmente o expediente de modificación de créditos núm.29 de 2016, dentro del vixente orzamento municipal, por importe de OITENTA E TRES MIL CINCOCENTOS (83.500,00) EUROS. O referido expediente permanecerá exposto ao público, previo anuncio no BOP e no taboleiro municipal de edictos, durante o prazo de quince días hábiles, contado a partir do día seguinte ao da súa publicación no citado diario oficial, a efectos de examen e presentación de reclamacións ante o Pleno, a tenor do disposto nos artigos 177 e 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se transcorrido dito período de exposición non se tiveran presentado reclamacións, o expediente considerarase definitivamente aprobado, conforme ao establecido nos citados artigos. A tales efectos, e para o caso de que non sexa necesario acordo expreso de aprobación definitiva, por darse a circunstancia descrita no parágrafo anterior, procédese á publicación do resumo do orzamento, a nivel de capítulos, incorporando as modificacións aprobadas. O que se fai público para os efectos previstos na citada lei. Contra a aprobación definitiva poderá interpoñerse directamente recurso contencioso-administrativo perante o tribunal e na forma e prazos establecidos para estes efectos na Lei 29/1998, do 13 de xullo, reguladora da xurisdición contencioso-administrativa, sen que dita interposición implique, por si mesma, a suspensión da execución da modificación presupostaria. Vedra, 15 de decembro de 2016. O ALCALDE Carlos Martínez Carrillo
21/12/2016 | Administración LocalMunicipal
Dodro
Finalización do expediente para a provisión con carácter interino e por concurso libre, da praza de Secretaría-Intervención do Concello de Dodro

Finalización do expediente para a provisión con carácter interino e por concurso libre, da praza de Secretaría-Intervención do Concello de Dodro Con data de 12 de decembro de 2016, a Alcaldía do concello de Dodro ditou a seguinte resolución ao abeiro das atribucións que lle outorga o artigo 21. s) da Lei 7/1985 do 2 de abril, Reguladora das Bases do Réxime Local Finalización do expediente para a provisión con carácter interino e por concurso libre, da praza de Secretaría-Intervención do Concello de Dodro O concello de Dodro, por resolución desta Alcaldía do 18 de agosto de 2016 incoou un expediente para a provisión con carácter interino e por concurso libre, do posto de secretario-interventor, do Concello de Dodro atopándose, neste intre, o procedemento de provisión na fase de publicación de admitidos e excluídos. Como queira que a titular da praza de Secretaría-Intervención do concello de Dodro, incorporouse a mesma o día 7 de decembro de 2016 determínase que as circunstancias de feito e de dereito que motivaron a incoación do expediente de provisión referido xa non se dan, polo que, esta Alcaldía, no uso das atribucións que lle outorga o artigo 21. g) da Lei 7/1985 do 2 de abril, Reguladora das Bases do Réxime Local, Primeiro.- Dar por finalizado o expediente para a provisión con carácter interino e por concurso libre, da praza de Secretaría-Intervención do Concello de Dodro Segundo.- Publicar a presente Resolución no Boletín Oficial da Provincia de A Coruña e na páxina web do concello de Dodro e que se notifique aos solicitantes que se presentaron ao antedito concurso. Mandouno e asina o alcalde, don Valentín Alfonsín Somoza, en Dodro o 12 de decembro de 2016, do que, como secretaria-interventora accidental, certifico. Ante min O alcalde A secretaria-interventora, accidental (Resolución da DXAL do 09/12/2016) Valentín Alfonsín Somoza Mª. José Rodríguez Expósito A presente resolución, que pon fin á vía administrativa, é susceptible de interposición de recurso potestativo de reposición ante o mesmo órgano que a dictou, nos termos e prazos sinalados na Lei 39/2015, do Procedemento Administrativo Común das Administracións Públicas e; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. Dodro, 16 de decembro de 2016 O alcalde Valentín Alfonsín Somoza
21/12/2016 | Administración LocalMunicipal
Cee
Aprobación definitiva do expediente de modificación das bases de execución do orzamento: anexo de subvencións

O Pleno do Concello de Cee, na sesión ordinaria realizada o día 28 de outubro de 2016, acordou aprobar inicialmente o expediente de modificación das bases de execución do orzamento: anexo de subvencións. O dito expediente someteuse ao trámite de información pública polo prazo de quince días hábiles, sen que durante este se presentasen reclamacións ao respecto, polo que se entende definitivamente adoptado o acordo sinalado. Os termos da modificación do anexo de subvencións do orzamento son os seguintes: Minorar en 2.500 € a partida 231/481.00 destinada a premios, becas e pensións de estudio e incrementar a partida 231/480.00. A finalidade desta modificación é a necesidade de incrementar a aplicación orzamentaria de emerxencias sociais pola necesidade de crédito na mesma. Cee, 16 de decembro de 2016 O alcalde Ramón Vigo Sambade
21/12/2016 | Administración LocalMunicipal
Padrón
Anuncio convocatoria proceso selectivo profesor escola de música

En cumprimento do establecido no artigo 97 da Lei 7/1985, de 2 de abril, de bases de réximen local, faise público que por acordo da Xunta de Goberno Local do 15 de decembro de 2016, no que se aprobaron as bases que rexerán o procedemento de selección número 13/2016-SPLT, para a provisión dun posto de traballo de profesor ou profesora de piano na Escola de Música do Concello de Padrón, en réxime de dereito laboral temporal, mediante o sistema de concurso-oposición, e convocouse o correspondente procedemento. Contra o presente acordo que pon fin á vía administrativa poderase interpoñer, potestativamente, recurso de reposición ante o señor Alcalde do Concello de Padrón, no prazo dun mes contado desde o día de publicación do anuncio no Boletín Oficial da provincia da Coruña, ou ben, directamente, recurso contencioso-administrativo ante o Xulgado do Contencioso-administrativo no prazo de dous meses contados desde a mesma data, sen perxuízo de que se poida interpoñer calquera outro recurso que se estime pertinente. O texto íntegro das bases aprobadas pode consultarse na páxina web do Concello de Padrón (www.concellodepadron.es) e no Taboleiro de Anuncios do mesmo. Padrón, 16 de decembro de 2016 O Alcalde Asdo. Antonio Fernández Angueira
16/12/2016 | Administración LocalMunicipal
Arteixo
Contratación, Bens e Patrimonio
Modificación composición mesa de contratación permantente

A Xunta de Goberno Local en sesión ordinaria de trinta de novembro de 2016, aprobou a MODIFICACIÓN DA COMPOSICIÓN DA MESA DE CONTRATACIÓN PERMANENTE DO CONCELLO DE ARTEIXO, de acordo co seguinte detalle: PRIMEIRO: Modificar o acordo adoptado pola Xunta de Goberno Local de 11 de novembro de 2015 e de 30 de marzo de 2016 sobre composición da Mesa de Contratación Permanente para todos os procedementos de contratación que sexan competencia do Alcalde ou da Xunta de Goberno Local por delegación deste, como segue: - Titular: José Ramón Amado de la Fuente, Concelleiro de Obras e Servizos Municipais. - Suplente: José María Sánchez Novo, Concelleiro de Persoal e Réxime Interior. - Titular: Secretaria Xeral do Concello de Arteixo. - Suplente: Dª. Elena Villafañe Verdejo, Letrada do Concello de Arteixo. - Titular: Interventora do Concello de Arteixo. - Suplente: D. Pablo Freijomil Ojea, técnico de gestión económica presupuestaria do Concello de Arteixo. - Titular: Dª. Celina Varela Suárez, Concelleira de Relacións coa Comunidade Educativa. - Suplente: Dª. Ana Bello Vázquez, Concelleira de Cultura e Festas. - Titular: Dª. Josefa Zas Suárez, Concelleira de Maiores, Centros e Actividades Sociais. - Suplente: Dª. Purificación Zas Rodríguez, Concelleira de Deportes. - Titular: Un funcionario de carreira ou persoal laboral fixo competente por razón da materia que sexa designado polo órgano de contratación. - Titular: D. Pablo Seoane Cancelo, técnico de administración xeral do Departamento de Contratación - Suplentes: 1º Suplente: Dª. Elena Villafañe Verdejo, Letrada do Concello de Arteixo.2º Suplente: Dª Virginia Pérez Torres, Técnica da Administración Xeral. Arteixo 9 de decembro de 2016 Por delegación, Decreto nº: 1336/2015 Asdo.: José Ramón Amado de la Fuente CONCELLEIRO DE OBRAS E SERVIZOS MUNICIPAIS
16/12/2016 | Administración LocalMunicipal
Curtis
Aprobación inicial do orzamento de 2017 e do teito de gasto

Aprobado inicialmente polo Pleno Municipal da Corporación, en sesión ordinaria celebrada o día 14 de decembro de 2016, o presuposto xeral para o exercicio económico de 2017, xunto con toda a documentación que o integra, así como a aprobación do teito de gasto, de conformidade co disposto no art.169.1 do Real decreto lexislativo 2/2004, do 5 marzo, polo que se aproba o texto refundido da Lei reguladora das facendas locais, e disposicións concordantes, exponse ao público na Secretaría deste Concello, por prazo de quince días hábiles –que empezará a contarse desde o seguinte ó da inserción deste edicto no Boletín Oficial da Provincia–. Durante este prazo, os interesados poderán examinar o expediente e presentar as reclamacións que consideren pertinentes dirixidas ao alcalde. Se non se presentasen reclamacións, o orzamento considerarase definitivamente aprobado. En caso contrario, o Pleno disporá dun mes contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Así mesmo, o Pleno aprobou a masa salarial do persoal laboral ao servizo do Concello de Curtis, que ascende a un importe de 657.217,27 €. O que se fai público en cumprimento do disposto no art.103 bis da Lei 7/1985, do 2 de abril, reguladora das bases do réxime local. Curtis, 15 de decembro de 2016. O alcalde Javier Fco. Caínzos Vázquez
16/12/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (AS-75/2016)

Anuncio de licitación (As-75/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-75/2016.2. Obxecto do contrato: servizo de celaduría e outros servizos complementarios no arquivo de transferencias do Concello da Coruña, que fomente o emprego social e de calidade.3. Tramitación: anticipada. Procedemento: aberto.4. Orzamento base de licitación: 30.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 9 de decembro de 2016. M.ª Eugenia Vieito Blanco Concelleira delegada de Facenda e Administración (Decreto de delegación do 7 de decembro de 2016)
16/12/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (AS-70/2016)

Anuncio de licitación (As-70/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-70/2016.2. Obxecto do contrato: servizo de estimulación para maiores do Concello da Coruña.3. Tramitación: anticipada. Procedemento: aberto.4. Orzamento base de licitación: 30.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 9 de decembro de 2016. M.ª Eugenia Vieito Blanco Concelleira delegada de Facenda e Administración (Decreto de delegación do 7 de decembro de 2016)
16/12/2016 | Administración LocalMunicipal
San Sadurniño
Exposición pública da aprobación de padróns fiscais

A Xunta de Goberno Local deste Concello, en sesión celebrada o día 2 de decembro de 2016, acordou aprobar os padróns cobratorios das taxas do presente ano 2016, correspondente as entradas a través de beirarrúas (vados) que comprende un total de 11 recibos e importa un total de 386,27 euros, e do servizo de saneamento, que comprende un total de 250 recibos e importa un total de 5.873,06 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. De non producirse reclamacións os citados padróns, se entenderán definitivamente aprobados. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 12 de decembro de 2016. O Alcalde, Secundino García Casal
16/12/2016 | Administración LocalMunicipal
Santiago de Compostela
Persoal
Oferta de emprego 2016

ANUNCIO A Xunta de Goberno Local, en sesión celebrada o día 2 de decembro de 2016, aprobou a oferta de emprego do Concello de Santiago de Compostela para o ano 2016, co seguinte detalle: OFERTA DE EMPREGO 2016 Quenda libre. PERSOAL FUNCIONARIO PERSOAL LABORAL Promoción interna PERSOAL FUNCIONARIO PERSOAL LABORAL * Reserva para persoas con discapacidade. Unha das 6 prazas de administrativo/a de administración xeral (persoal funcionario) resérvase para persoas con discapacidade. O que se publica ós efectos oportunos. Santiago de Compostela, 9 de decembro de 2016. A concelleira-delegada de economía e facenda María Rozas Pérez
16/12/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución 30278/2016 do 9 de decembro de 2016 pola que se nomean funcionarios por promoción interna para prazas convocadas segundo o previsto no Plan de emprego 2013-2015

ANUNCIO Resolución do 09/12/2016 pola que se nomean funcionarios por promoción interna RESOLUCIÓN 30278/2016 do 9 DE DECEMBRO DE 2016 POLA QUE SE NOMEAN FUNCIONARIOS POR PROMOCIÓN INTERNA PARA PRAZAS CONVOCADAS SEGUNDO O PREVISTO NO PLAN DE EMPREGO 2013-2015 Don Valentín González Formoso, presidente da Deputación Provincial da Coruña, Logo de ver as propostas formuladas polos tribunais cualificadores dos procesos selectivos de promoción interna convocadas no Boletín Oficial da Provincia número 78, do 26 de abril de 2016, para cubrir as prazas que deseguido se relacionan, en aplicación do disposto no acordo plenario do 31/05/2013, que aprobou o Plan de Emprego 2013-2015, e de conformidade coas bases aprobadas ao efecto pola Xunta de Goberno do 15/04/2016 e coa lexislación vixente, RESOLVO: 1.–Nomear ós aspirantes que de seguido se relacionan para cubrir as prazas que tamén se indican: PRAZA DE TITOR/A (C1): Barral López, Raquel PRAZA DE TÉCNICO/A DE BIBLIOTECA E ARQUIVO (A1): Molina Taboada, M.ª del Carmen PRAZA DE ENXEÑEIRO/A DE EDIFICACIÓN (A1): Yáñez Rodríguez, José Manuel PRAZA DE ENXEÑEIRO/A CIVIL (A1): Cachafeiro Pazos, Miguel Ángel 2.–Os ditos nomeamentos térán efectos económicos desde o mesma data da toma de posesión, que se celebrará o vindeiro día 2 de xaneiro de 2017. A presente resolución, que pon fin á vía administrativa, é susceptible de interposición de recurso potestativo de reposición perante o Presidente, nos termos e prazos sinalados na Lei 39/2015, do Procedemento Administrativo Común das Administracións Públicas e; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 9 de decembro de 2016. O presidente O secretario xeral PDFR 21179/2015 do 01/10/2015 O deputado Antonio Leira Piñeiro José Luis Almau Supervía
16/12/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (AS-64/2016)

Anuncio de licitación (As-64/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-64/2016 2. Obxecto do contrato: redación do proxecto básico e de execución da rehabilitación do Mercado de Santa Lucía, o estudo de seguridade e saúde, a dirección facultativa das obras e a coordinación en materia de seguridade e saúde. Duración: a establecida no prego de prescicións técnicas de acordo cos diferentes períodos de execución dos traballos e desenvolvemento da obra.3. Tramitación: ordinaria. Procedemento: aberto.4. Orzamento base de licitación: 193.858,72 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 9 de decembro de 2016. M.ª Eugenia Vieito Blanco Concelleira delegada de Facenda e Administración (Decreto de delegación do 7 de decembro de 2016)
16/12/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.54510. Ampliación de vivenda. Concello de Coristanco

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Dimas Manuel Sian Cibran Gabao solicita de Augas de Galicia, por atoparse nas marxes do río s/d, a autorización de obras, na parcela de referencia catastral 747152NH1777S0001BP, no lugar de Brenlla, parroquia de Couso (San Miguel), concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.54510. As obras solicitadas consisten na ampliación da planta baixa dunha vivenda, cunhas dimensións de 10,00x4,50 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste Servizo, situadas na r/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 01 de decembro de 2016. O xefe do Servizo Territorial Néstor Rodríguez Arias
16/12/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.54706. Rehabilitación de vivenda. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Alin Brazaola Mironov solicita de Augas de Galicia, por atoparse nas marxes do río Sisalde, a autorización de obras no polígono 12, parcela 266, no lugar de Sisalde, parroquia de Barrañán (San Xián), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.54706. As obras solicitadas consisten na rehabilitación dunha vivenda composta de planta baixa e primeira e rehabilitación do muro de peche. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 02 de decembro de 2016. O xefe do Servizo Territorial Néstor Rodríguez Arias
16/12/2016 | Administración LocalMunicipal
Santiago de Compostela
Persoal
Modificación da relación de postos de traballo do Concello de Santiago de Compostela

ANUNCIO A xunta de goberno da Cidade de Santiago de Compostela, en sesión celebrada o día 2 de decembro de 2016, acordou aprobar inicialmente a modificación da relación de postos de traballo que afecta á área de dinamización social, ó servizo de asesoría xurídica e á sección de circulación vial da área de mobilidade e seguridade cidadá. En virtude do que dispón o artigo 202 da Lei de Emprego Público de Galicia, o expediente sométese a información pública polo prazo de VINTE DÍAS para que os/as interesados/as poidan formula-las reclamacións, suxestións ou alegacións que estimen oportunas. Se non se presentaran, a aprobación elevarase a definitiva. O que se publica para xeral coñecemento. Santiago de Compostela, 9 de decembro de 2016. A concelleira-delegada de economía e facenda María Rozas Pérez
16/12/2016 | Administración LocalMunicipal
Oleiros
Área Económica
Aprobación inicila do novo Regulamento de subministración domiciliaria de auga e derrogación do anterior e modificación da Ordenanza fiscal n.º 15

Aprobación inicial do novo Regulamento de subministración domiciliaria de auga e derrogación do anterior e modificación da Ordenanza fiscal n.º 15 O Pleno do Concello de Oleiros, na sesión ordinaria que tivo lugar o 24 de novembro do 2016, adoptou os seguintes acordos: 1.–Acordo de aprobación inicial do novo Regulamento da subministración domiciliaria de auga de derrogación do anterior.2.–Acordo de aprobación inicial de modificación dos artigos 1.º, 2.º, 3.º, 5.º, 6.º, 7.º e 8.º da Ordenanza fiscal n.º 15, reguladora da taxa pola prestación do servizo de abastecemento domiciliario de auga potable e outras actividades conexas a este. De conformidade co disposto no artigo 17 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, e no artigo 49 da Lei 7/1985, Reguladora das Bases do Réxime Local, ponse en coñecemento xeral que os citados acordos, cos seus respectivos expedientes, están expostos ó público na Intervención Xeral do Concello de Oleiros, sita no edificio anexo á Casa Consistorial, en horario de 8.30 a 13.00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. No caso de non presentarse reclamacións, os acordos entenderanse elevados automaticamente a definitivos e se procederá á publicación do texto íntegro do regulamento e os artigos modificados da Ordenanza fiscal. Oleiros, a 29 de novembro do 2016. A 1.ª TTE. ALCALDE-DELEGADA DE ECONOMÍA E FACENDA Asdo.: M.ª José Varela Neira
16/12/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración dun piano de cola para o Conservatorio Profesional de Danza da Deputación da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00138.2. Obxecto do contrato: SUBMINISTRACIÓN DUN PIANO DE COLA PARA O CONSERVATORIO PROFESIONAL DE DANZA DA DEPUTACIÓN DA CORUÑA.2.1. CÓDIGO CPV: 37311100-2 PIANOS. PRAZO DE ENTREGA: 15 días.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto.5 bis. Valor estimado: 20.991,73 € 6. Garantía provisional: non se esixe.7. Garantía definitiva: importe do 5% do importe de adxudicación, excluído o imposto sobre o valor engadido.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores deberán acreditar a súa solvencia mediante o cumprimento dos requisitos específicos de solvencia esixidos na cláusula 10.1.2. G. 9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais a contar dende o día seguinte ao de publicación do anuncio no BOP, no horario do Rexistro Xeral c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no Anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314.11. Pregos de cláusulas administrativas e de prescricións técnicas á disposición dos licitadores no seguinte enderezo: https://www.dacoruna. gal/licitacion/ 12. Gastos de anuncios: os gastos correspondentes aos anuncios da licitación serán por conta do adxudicatario ata un máximo de 500 €. A Coruña, 12 de decembro de 2016. O PRESIDENTE O SECRETARIO, Valentín González Formoso José Luis Almau Supervía
16/12/2016 | Administración LocalMunicipal
Fene
Servizos Económicos e Tributarios
Anuncio de cobranza do padrón do mes de xullo do SAF a través da Lei de dependencia e Programa básico de axuda no fogar

ANUNCIO DE COBRANZA Por Resolución da Alcaldía núm.1328/2016, de 12/12/2016, aprobáronse os padróns fiscais correspondentes ao mes de xullo do 2016 de SAF a través da Lei de Dependencia e Programa Básico de Axuda no Fogar. Exposición: os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpor as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. Período de cobro: o prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO, que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 12/12/2016. O alcalde, Juventino J. Trigo Rey
16/12/2016 | Administración LocalMunicipal
Neda
Anuncio de creación do ficheiro de datos de carácter persoal-difusión de eventos e convocatorias a través de whatsapp

O Pleno municipal, en sesión ordinaria do día 24 de novembro de 2016, aprobou inicialmente a creación do ficheiro de datos de carácter persoal denominado: difusión de eventos e convocatorias a través de whatsapp. Sométese o acordo a información pública por prazo de 30 días hábiles, contados a partir do seguinte á inserción deste anuncio no BOP de A Coruña, ao obxecto de que se poidan formular alegacións ou observacións, e, en caso de que se non sexan presentadas, entenderase o acordo, ata entón inicial, elevado a definitivo, procedéndose á publicación íntegra do mesmo no BOP de A Coruña. Neda, 12 de decembro de 2016. O alcalde Asdo.: Ángel Alvariño Saavedra
16/12/2016 | Administración LocalMunicipal
A Coruña
Servizo de Persoal
Oferta de emprego público do Excmo. Concello da Coruña para o ano 2016

ANUNCIO En sesión celebrada o 2 de decembro de 2016, a Xunta de Goberno Local adoptou os seguintes acordos: PRIMEIRO.–Aprobar a Oferta de Emprego Público do Excmo. Concello da Coruña para o ano 2016 coas prazas e especificacións que figuran no anexo que acompaña a este informe. As prazas ofertadas este ano cumpren as taxas de reposición a que se refire o artigo 20 da Lei 48/2015, do 29 de outubro, de orzamentos xerais do Estado para o ano 2016, así como as porcentaxes de minusvalía recollidos no artigo 48.2 da Lei 2/2015, do 29 de abril, do emprego público de Galicia. SEGUNDO.–En virtude do disposto no artigo 70.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, queda sen efecto a OEP 2010 por transcorrer o prazo improrrogable de tres anos para a súa execución. Queda, por tanto, excluída a praza de Oficial de Transportes pertencente a dicha OEP 2010 que estaba pendente. A Coruña, 12 de decembro de 2016. A XUNTA DE GOBERNO LOCAL, P. D. A concelleira delegada de Facenda e Administración M.ª Eugenia Vieito Blanco ANEXO OFERTA DE EMPREGO PÚBLICO 2016
16/12/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.54982. Vivenda. Concello de Sada

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Inmuebles Naimo, S. L. solicita de Augas de Galicia, por atoparse nas marxes do río Fontoira, a autorización de obras na parcela de referencia catastral 9602601NH5090S0001R, no lugar de A Serra, Tarabelo, parroquia de Sada (Santa María), concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.54982. As obras solicitadas consisten na construción dunha vivenda unifamiliar composta de planta semisotano, baixa e baixo-cuberta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 02 de decembro de 2016. O xefe do Servizo Territorial Néstor Rodríguez Arias
16/12/2016 | Administración LocalMunicipal
Santiago de Compostela
Persoal
Corrección de erros da oferta de emprego do Concello de Santiago de Compostela do ano 2015

ANUNCIO Con data de 11 de decembro de 2015, a Xunta de Goberno Local aproba a oferta de emprego do Concello para o ano 2015, que se publica no Boletín Oficial da Provincia núm.244, de 22 de decembro de 2015. En sesión celebrada o día 2 de decembro de 2016, a Xunta de Goberno Local corrixe o erro detectado na oferta aprobada, que afecta ás prazas de inspector principal da policía local, de xeito que onde dí: Debe dicir: O que se publica para xeral coñecemento. Santiago de Compostela, 9 de decembro de 2016. A concelleira-delegada de economía e facenda, María Rozas Pérez
16/12/2016 | Administración LocalMunicipal
A Capela
Aprobación definitiva do expediente de modificación de créditos 5/2016

ANUNCIO Unha vez aprobado definitivamente o expediente de modificación de créditos número 5/2016, dentro do vixente orzamento municipal, por un importe de oitenta e oito mil novecentos vinte e sete euros e trinta céntimos de euro (88.927,30 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: A Capela, 13 de decembro de 2016. O alcalde Manuel Meizoso López
16/12/2016 | Administración LocalMunicipal
Ribeira
Edicto do padrón e lista cobratoria dos prezos públicos pola prestación do servizo público de axuda a domicilio de libre concorrencia e pola prestación de axuda a domicilio de dependencia correspondentes ao mes de setembro de 2016

EDICTO Por Decreto da Alcaldía de data 9 de decembro de 2016 aprobáronse as liquidacións correspondentes a: – Padrón e lista cobratoria dos prezos públicos pola prestación do servizo público de axuda a domicilio de libre concorrencia e pola prestación de axuda a domicilio de dependencia correspondentes ao mes de setembro de 2016. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 15 de decembro de 2016 ao 15 de febreiro de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do prezo público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003, xeral tributaria. Riveira, 9 de decembro de 2016. Ol alcalde Manuel Ruiz Rivas
16/12/2016 | Administración LocalMunicipal
Oleiros
Áreas de Cultura, Educación e Deportes
Anuncio de procedemento aberto con multiplicidade de criterios de valoración

ANUNCIO DE PROCEDEMENTO ABERTO CON MULTIPLICIDADE DE CRITERIOS DE VALORACIÓN Por Decreto da Alcaldía n.º 4829/16, do 7 de decembro, aprobouse o expediente administrativo para a contratación do servicio de limpeza do Centro Municipal de Formación. A través do presente anuncio convócase licitación de acordo coas seguintes condicións: 1. ENTIDADE ADXUDICATARIA. a) Organismo: Concello de Oleiros. b) Dependencia que tramita o expediente: Asesoría Xurídica de Cultura, Ensino, Deportes, Formación e Emprego e Xuventude. c) Obtención de documentación e información: edificio A Fábrica. Rúa do Inglés n.º 13, 15172 Perillo-Oleiros.  Teléfono 981610000  Correo electrónico: cmf@oleiros. org  Perfil do contratante: http://www.contrataciondelestado.esd) Data límite de obtención de documentación e información: durante o prazo de presentación de proposicións.2. OBXECTO DO CONTRATO: contratación do servicio de limpeza do Centro Municipal de Formación. CPV: 90911200.3. PRAZO DE EXECUCIÓN: dous anos. Prórrogas: poderá prorrogarse o contrato anualmente ata un máximo de dous anos.4. TRAMITACIÓN E PROCEDEMENTO DE ADXUDICACIÓN. a) Tramitación: ordinaria. b) Procedemento: aberto con multiplicidade de criterios de valoración. c) Criterios de adxudicación: os establecidos no punto XI do prego.5. PREZO DE LICITACIÓN E ORZAMENTO DO CONTRATO. a) Prezo por ano: b) Orzamento total (2 anos): 6. GARANTÍAS. Provisional: non se esixe. Definitiva: 5% do orzamento estimado do contrato.7. REQUISITOS ESPECÍFICOS DO CONTRATISTA: os sinalados na cláusula V do prego de claúsulas administrativa particulares.8. PRESENTACIÓN DE OFERTAS OU DAS SOLICITUDES DE PARTICIPACIÓN. a) Data límite de presentación de ofertas: quince días naturais, contados dende o seguinte ao da publicación do último anuncio de licitación no BOP ou no perfil do contratante. b) Lugar de presentación: Rexistro Xeral de Entrada ubicado no edificio “A Fábrica”, no enderezo sinalado anteriormente. Horario: de 8.30 a 14.00 horas. c) DOCUMENTACIÓN A PRESENTAR: presentarase en 2 sobres pechados, que conterán a documentación esixida na punto IX do prego de cláusulas administrativas: – Sobre 1: “Documentación xeral”. – Sobre 2: “Referencias técnicas e oferta económica”. d) Criterios de adxudicación: – Oferta económica. – Melloras na periodicidade.9. GASTOS DE ANUNCIOS: os gastos correspondentes aos anuncios da licitación serán por conta do adxudicatario ata un importe máximo de 600 €. Oleiros, a 9 de decembro de 2016. O ALCALDE Asdo.: Ángel García Seoane
16/12/2016 | Administración LocalMunicipal
Coirós
Padrón augas terceiro trimestre 2016

Mediante acordo da Xunta de Goberno Local de data 16 de novembro de 2016, aprobouse o padrón da taxa municipal de abastecemento e saneamento de auga, do terceiro trimestre de 2016. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e de anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, 21 de novembro de 2016 O ALCALDE Asdo.: Francisco Quintela Requeijo
16/12/2016 | Administración LocalMunicipal
Ribeira
Edicto do padrón do prezo público polo uso dos servizos do viveiro de empresas de Ribeira do mes de decembro de 2016

EDICTO Por Decreto da Alcaldía de data 12 de decembro de 2016 aprobáronse as liquidacións correspondentes a: – Padrón prezo público polo uso dos servizos do viveiro de empresas de Ribeira do mes de decembro/2016. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 12 de decembro de 2016 ao 13 de febreiro de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do prezo público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003, xeral tributaria. Riveira, 12 de decembro de 2016. O alcalde Manuel Ruiz Rivas